smcproject/ml-wiki-sentences huggingface dataset:
വിജയ് അഭിനയിച്ച അഴകിയ തമിഴ് മകൻ , സൂര്യ അഭിനയിച്ച വേൽ എന്നീ ചിത്രങ്ങളോടൊപ്പം പുറത്തിറങ്ങിയ പൊല്ലാതവൻ സാമ്പത്തികമായി വിജയം നേടുകയും ആ വർഷത്തെ വിജയ് അവാർഡിൽ വെട്രിമാരന് മികച്ച സംവിധായകനുള്ള പുരസ്കാരമുൾപ്പെടെ ആകെ നാല് പുരസ്കാരങ്ങൾ ചിത്രത്തിന് ലഭിക്കുകയും ചെയ്തു.
വട ചെന്നൈ ആണ് വെട്രിമാരൻ സംവിധാനം ചെയ്ത് പുറത്തിറങ്ങാൻ പോകുന്ന അടുത്ത ചലച്ചിത്രം.
ചെന്നൈയുടെ ഉത്തരഭാഗത്തുള്ള മാഫിയ പ്രശ്നങ്ങളാണ് ഈ ചലച്ചിത്രത്തിന്റെ ഉള്ളടക്കം.
2009-ൽ ഈ ചിത്രം പ്രഖ്യാപിച്ചത്.
അന്ന് കാർത്തിയെയായിരുന്നു കേന്ദ്ര കഥാപാത്രമാക്കാൻ തീരുമാനിച്ചിരുന്നതെങ്കിലും 2012-ൽ ചിലമ്പരശൻ, റാണ ദഗ്ഗുബാട്ടി, ദിവ്യ സ്പന്ദന, ആൻഡ്രിയ ജെർമിയ എന്നിവർ ഈ ചലച്ചിത്രത്തിൽ അഭിനയിക്കുമെന്ന് അറിയിക്കുകയുണ്ടായി.
തുടർന്ന് ധനുഷാണ് ചിത്രത്തിലെ കേന്ദ്ര കഥാപാത്രത്തെ അവതരിപ്പിക്കുന്നതെന്ന് പ്രഖ്യാപിച്ചു.
വട ചെന്നൈയുടെ രണ്ടാം ഭാഗവും ആരംഭഘട്ടത്തിലാണ്.
2012-ൽ വെട്രിമാരൻ ഗ്രാസ് റൂട്ട് ഫിലിം കമ്പനി എന്ന പേരിൽ സ്വന്തമായി ഒരു ചലച്ചിത്ര നിർമ്മാണ സംരംഭം ആരംഭിക്കുകയുണ്ടായി.
തന്റെ സഹസംവിധായകനായിരുന്ന മണിമാരൻ സംവിധാനം ചെയ്ത് സിദ്ധാർത്ഥ് കേന്ദ്ര കഥാപാത്രത്തെ അവതരിപ്പിച്ച ഉദയം - എൻ.എച്ച് 47 ആണ് ഈ കമ്പനി നിർമ്മിച്ച ആദ്യത്തെ ചലച്ചിത്രം.
2016-ൽ, കോട നീലിമ രചിച്ച ഷൂസ് ഓഫ് ദ ഡെഡ് എന്ന നോവലിനെ ഒരു ചലച്ചിത്രം നിർമ്മിക്കുമെന്ന് വെട്രിമാരൻ അറിയിച്ചിരുന്നു.
എന്നാൽ ഈ ചിത്രത്തിന്റെ ചിത്രീകരണം ആരംഭിച്ചിട്ടില്ല.
ചലച്ചിത്രങ്ങൾ വർഷം ചിത്രം സംവിധായകൻ നിർമ്മാതാവ് കുറിപ്പുകൾ 2007 പൊല്ലാതവൻ Y N മികച്ച സംവിധായകനുള്ള വിജയ് അവാർഡ് 2011 ആടുകളം Y N മികച്ച സംവിധായകനുള്ള ദേശീയ ചലച്ചിത്ര പുരസ്കാരം മികച്ച തിരക്കഥയ്ക്കുള്ള ദേശീയ ചലച്ചിത്ര പുരസ്കാരം മികച്ച തമിഴ് സംവിധായകനുള്ള ഫിലിംഫെയർ പുരസ്കാരം മികച്ച സംവിധായകനുള്ള SIIMA പുരസ്കാരം മികച്ച സംവിധായകനുള്ള വിജയ് അവാർഡ് 2013 ഉദയം എൻഎച്ച്4 N Y നാൻ രാജാവാക പോകിറേൻ N Y സംഭാഷണ രചയിതാവായി 2014 പൊറിയാളൻ N Y 2015 കാക്കാ മുട്ടൈ N Y മികച്ച കുട്ടികളുടെ ചലച്ചിത്രത്തിനുള്ള ദേശീയ ചലച്ചിത്ര പുരസ്കാരം മികച്ച ചിത്രത്തിനുള്ള ഫിലിംഫെയർ പുരസ്കാരം - തമിഴ് മികച്ച നിർമ്മാതാവിനുള്ള എഡിസൺ അവാർഡ് 2016 വിസാരണൈ Y Y മികച്ച തമിഴ് ചലച്ചിത്രത്തിനുള്ള ദേശീയ ചലച്ചിത്ര പുരസ്കാരം മികച്ച സംവിധായകനുള്ള വികടൻ പുരസ്കാരം കൊടി N Y 2017 ലെൻസ് N Y 2018 വട ചെന്നൈ Y Y അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വെട്രിമാരൻ Vetrimaaran എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വെണ്ടുരുത്തി ഇംഗ്ലീഷ് വിലാസം https://ml.wikipedia.org/wiki/Venduruthy
കേരളത്തിലെ എറണാകുളം ജില്ലയിൽ പെട്ട അറബിക്കടലിൽ സ്ഥിതി ചെയ്യുന്ന ഒരു തുരുത്തിന്റെ ഭാഗമാണ് വെണ്ടുരുത്തി .
ഇംഗ്ലീഷ്: Venduruthy.
വെല്ലിങ്ടൺ ദ്വീപ് കടൽ നികത്തി ഉണ്ടാക്കുന്നതിനു മുൻപ് ഈ ദ്വീപും പോഞ്ഞിക്കരയും പരസ്പരം അഭിമുഖം ചെയ്യുന്ന തുരുത്തുകൾ ആയിരുന്നു.
ഇവക്കിടക്ക് വളരെ ചെറിയ അകലം മാത്രമേ ഉണ്ടായിരുന്നുള്ളൂ.
പോർത്തുഗീസുകാരുടെ കാലത്ത് ഈ ദ്വീപ് കൊച്ചി പട്ടണത്തിലെ സാൻഡക്രൂസ് കത്തീഡ്രൽ വക സ്വത്തായിരുന്നു പിന്നീട് ഇത് ഡച്ചുകാർക്കധീനത്തിലായി.
ഇന്ന് വെണ്ടുരുത്തിയുടെ വടക്കേ അറ്റം വെല്ലിങ്ങ്ടൺ ദ്വീപിൽ ലയിച്ചപ്പോൾ വടക്കേ അറ്റത്തു നിന്ന് 10 ഏക്കറോളം ദ്വീപിലേക്കായി ചേർക്കുകയും ചെയ്തു.
കുടിയേറ്റം ആരംഭിക്കുന്നതിനു മുന്ന് വെളുത്ത മണൽ തുരുത്തായിരുന്നതിനാവണം വെൺതുരുത്ത് എന്ന പേരു വന്നതെന്ന് ചരിത്രകാരനായ വാലത്ത് അഭിപ്രായപ്പെടുന്നു.
ഇത് പിന്നീട് വെണ്ടുരുത്തി ആയിത്തീർന്നു.
കോമാട്ടിൽ അച്യുതമേനോൻ രചിച്ച കൊച്ചീയിലെ സ്ഥലനാമങ്ങൾ എന്ന ഗ്രന്ഥത്തിൽ പറയുന്ന് കഥ പ്രകാരം പോഞ്ഞിക്കരയും വെണ്ടുരുത്തിയും തമ്മിൽ ഓലമടലിന്റെ അത്രയും അകലെ ഉണ്ടായിരുന്നുള്ളൂ.
ഒരു ഓലമടലിനായി രണ്ടു കരയിൽ നിന്നും രണ്ടു പെണ്ണുങ്ങൾ മത്സരിച്ചു വലിക്കുകയും ജയിച്ചവൾ ഉണ്ടായിരുന്ന കരയെ പോഞ്ഞിക്കരയെന്നും മടൽ വിട്ടുപോയവൾ നിന്നിരുന്ന കരയെ വിട്ട തുരുത്ത് എന്നർത്ഥത്തിൽ വെണ്ടുരുത്തി എന്ന് വിളിച്ചതായും പറയുന്നു.
എന്നാൽ ഇതിനു ചരിത്രപരമായ യാതൊരു പിൻബലവും ഇല്ല.
ചരിത്രം കോസ്റ്റ് ഗാറ്ഡ് തലസ്ഥാനം ഐ.എൻ.എസ്. വെണ്ട്രുത്തി
വെണ്ടുരുത്തിയെപ്പറ്റി പുരാതനമായ രേഖകൾ ലഭ്യമല്ല.
ആദ്യമായി പരാമർശങ്ങൾ ഉള്ളത് പോർത്തുഗീസുകാരുടെ കാലത്താണ്.
അവരുടെ കാലത്ത് ഇത് സാന്താക്രൂസ് പള്ളിയുടെ സ്വത്തായിരുന്നു.
1503 സെപ്തംബർ 2 നു പോർട്ടുഗീസ് കപ്പിത്താനായ അൽബുക്കർക്ക് കൊച്ചിയിലെത്തി സാമൂതിരിയുടെ സൈന്യത്തെ വളഞ്ഞ് കീഴ്പ്പെടുത്തി എന്ന് രേഖപ്പെടുത്തിയിരിക്കുന്നു.
യാൾട്ട കോൺഫറൻസ് ഇംഗ്ലീഷ് വിലാസം https://ml.wikipedia.org/wiki/Yalta_Conference യാൾട്ട കോൺഫറൻസ് -  ഫെബ്രുവരി  1945  (ഇടത്ത് നിന്ന് വലത്തേക്ക് ) വിൻസ്റ്റൺ ചർച്ചിൽ , ഫ്രാങ്ക്ളിൻ ഡി. റൂസ്‌വെൽറ്റ് കൂടാതെ ജോസഫ് സ്റ്റാലിൻ .
ഇവർക്ക് പുറകിലായി ആ സമയത്തെ സോവിയറ്റ് വിദേശകാര്യ മന്ത്രി വ്യാചെസ്ലാവ് മോൾറ്റൊവ് (ഏറ്റവും ഇടത് ഭാഗത്ത്), ഫീൽഡ് മാർഷൽ സർ അലൻ ബ്രൂക്ക്,ആൻഡ്രൂ കണ്ണിങ്ങാം,സർ ചാൾസ് പോർട്ടൽ ( ചർച്ചിലിന് പുറകിൽ നിൽക്കുന്നത്) , ജനറൽ ജോർജ്ജ് സി. മാർഷൽ , വില്യം ലേഹി (റൂസ്‌വെൽട്ടിന് പുറകിൽ നിൽക്കുന്നത്) എന്നിവരെയും കാണാം.
1945 ഫെബ്രുവരി  4–11 നു ക്രിമിയയിലെ യാൾട്ട നഗരത്തിൽ നടന്ന കോൺഫറൻസ് ആണ് യാൾട്ട കോൺഫറൻസ് എന്നറിയപ്പെടുന്നത്.
ഇത് ക്രിമിയ കോൺഫറൻസ് എന്നും അറിയപ്പെടുന്നു.
ഇത് അഗ്രോനോട്ട് കോൺഫറൻസ് എന്ന അപരനാമത്തിലും പരാമർശിക്കപ്പെടുന്നു.
രണ്ടാം ലോകമഹായുദ്ധത്തിനു ശേഷം യു.എസ്.എ , ബ്രിട്ടൺ , സോവിയറ്റ് റഷ്യ എന്നീ രാജ്യങ്ങളിലെ നേതാക്കന്മാർ യുദ്ധാനന്തരം സ്വീകരിക്കേണ്ട നടപടികളെ കുറിച്ച് ചർച്ച ചെയ്യുവാനാണ് ഈ യോഗം വിളിച്ചത്.
യുദ്ധാനന്തരം തകർന്ന യൂറോപ്പിലെ രാജ്യങ്ങളെ പുനസ്ഥാപിക്കുക എന്നതായിരുന്നു പ്രധാന ഉദ്ദേശം.
എങ്കിലും തുടർന്നു ഉണ്ടായ ശീതയുദ്ധം , യാൾട്ട കോൺഫറൻസിലെ തീരുമാനങ്ങളെ വിവാദപരമാക്കിതീർത്തു.
യു.എസ്.എ പ്രസിഡൻറ് റൂസ്വെൽറ്റ്, ബ്രിട്ടൺ പ്രധാനമന്ത്രി ചർച്ചിൽ , സോവിയറ്റ് റഷ്യ യുടെ മാർഷൽ ജോസഫ് സ്റ്റാലിൻ എന്നിവരായിരുന്നു ഈ യോഗത്തിൽ പങ്കെടുത്തത്.
യാർക്കോൺ പാർക്ക് ഇംഗ്ലീഷ് വിലാസം https://ml.wikipedia.org/wiki/Yarkon_Park
ഇസ്രായേലിലെ ടെൽ അവീവിലെ ഒരു വലിയ ഉദ്യാനമാണ് യാർക്കോൺ പാർക്ക് (ഹീബ്രു: פארק הירקון, പാർക്ക് ഹയാർക്കൺ).
പ്രതിവർഷം പതിനാറ് ദശലക്ഷം ആളുകൾ ഇവിടെ സന്ദർശിക്കുന്നു.
യാർക്കൺ നദിയുടെ സമീപത്തുള്ള ഈ ഉദ്യാനത്തിൽ വിപുലമായ പുൽത്തകിടികൾ , കായികാഭ്യാസത്തിനുള്ള സൗകര്യങ്ങൾ, സസ്യോദ്യാനം, പക്ഷിശാല , വാട്ടർ പാർക്ക്, രണ്ട് ഔട്ട്‌ഡോർ സംഗീതവേദികൾ, തടാകങ്ങൾ എന്നിവ ഉൾപ്പെടുന്നു.
1969-ൽ പാർക്കിന്റെ ആസൂത്രണം ആരംഭിച്ചു.
1973-ൽ ഉദ്യാനം പൊതുജനങ്ങൾക്കായി തുറന്നപ്പോൾ 1969-1974 കാലഘട്ടത്തിൽ ടെൽ അവീവ് മേയറായിരുന്ന യെഹോശുവ റാബിനോവിച്ചിയുടെ ബഹുമാനാർത്ഥം ഇതിനെ ഗാനി യെഹോഷുവ എന്ന് വിളിച്ചിരുന്നു.
ലാൻഡ്മാർക്ക്സ് യാർക്കോൺ നദി
പാർക്കിൽ ഗാൻ ഹബാനിം (ഫാളൻ സോൾജിയേഴ്‌സ് മെമ്മോറിയൽ ഗാർഡൻ), ഗാൻ നിഫ്ഗായ് ഹാറ്ററർ (ടെറർ വിക്റ്റിംസ് മെമ്മോറിയൽ ഗാർഡൻ), ഗാൻ ഹസ്‌ലെയിം (റോക്ക് ഗാർഡൻ), ഗാൻ ഹകാതുസിം (കാക്റ്റി ഗാർഡൻ), ഹഗൻ ഹഗാസും (ട്രിംഡ് ഗാർഡൻ), ഹഗൻ ഹട്രോപി (ട്രോപികൽ ഗാർഡൻ) എന്നീ ആറ് പൂന്തോട്ടങ്ങളുണ്ട്.
ലോകത്തിലെ ഏറ്റവും വലിയ ഉദ്യാനങ്ങളിലൊന്നായ റോക്ക് ഗാർഡൻ ഇസ്രായേലിന്റെ ഭൂമിശാസ്ത്ര വൈവിധ്യത്തെ പ്രതിഫലിപ്പിക്കുന്നു.
ആറ് ഏക്കറിലധികം പാറകളിൽ കള്ളിച്ചെടികളടക്കം 3,500 ഇനം സസ്യങ്ങൾ കാണപ്പെടുന്നു.
അഞ്ച് ഏക്കർ ട്രോപികൽ ഉദ്യാനത്തിൽ ഒരു ചെറിയ തടാകത്തിലേക്ക് നയിക്കുന്ന ഈന്തപ്പനകളാൽ തണലുള്ള തടികൊണ്ടുള്ള ഒരു നടപ്പാതയുണ്ട്.
മഴക്കാടുകൾ പോലുള്ള മൈക്രോക്ലൈമേറ്റ് പലതരം ഓർക്കിഡുകളെയും വള്ളിച്ചെടികളെയും വളരാൻ സഹായിക്കുന്നു.
ഹ ബാനിം ഗാർഡൻ, യാർക്കൺ പാർക്ക്, ടെൽ അവീവ്, ഇസ്രായേൽ
യാർക്കോൺ നദി പാർക്കിലൂടെ ഒഴുകുകയും പാർക്കിന്റെ പടിഞ്ഞാറെ അറ്റത്തുള്ള മെഡിറ്ററേനിയൻ കടലിൽ എത്തിച്ചേരുകയും തുടർന്ന് ടെൽ അവീവ് തുറമുഖവുമായി ബന്ധിപ്പിക്കുകയും ഇവിടം വിനോദ-ടൂറിസം കേന്ദ്രമായി മാറുകയും ചെയ്യുന്നു.
കഴിഞ്ഞ കുറച്ച് വർഷങ്ങളായി വൃത്തിയാക്കൽ ശ്രമങ്ങൾ നടത്തിയിട്ടും നദി ഇപ്പോഴും മലിനമാണ്.
മലിന ജലം ഉണ്ടായിരുന്നിട്ടും, 2011 ജൂലൈയിൽ ടെൽ അവീവ് മേയർ റോൺ ഹുൾഡായ് വെള്ളത്തിൽ ചാടി തടാകത്തിൽ നീന്തി.
പരിപാടികൾ 2008-ൽ പോൾ മക്കാർട്ട്‌നി സംഗീതമേള
മൈക്കൽ ജാക്സൺ , ബോബ് ഡിലൻ , പോൾ മക്കാർട്ട്‌നി , ദി റോളിംഗ് സ്റ്റോൺസ് , പീറ്റർ ഗബ്രിയേൽ , മഡോണ , ഡേവിഡ് ബോവി , കാർലോസ് സാന്റാന , ഡയർ സ്ട്രെയിറ്റ്സ് , ബോൺ ജോവി , എൽട്ടൺ ജോൺ , എയ്‌റോസ്മിത്ത് , മെറ്റാലിക്ക , യു 2 , ഡെപെച് മോഡ് , ഗൺസ് എൻ റോസസ് , റെഡ് ഹോട്ട് ചില്ലി പെപ്പർസ് , അഗ്ലി കിഡ് ജോ , ലിങ്കിൻ പാർക്ക് , ഓസ്സി ഓസ്ബോൺ , ജോ കോക്കർ , മോറിസ്സി , യൂറിത്മിക്സ് , വെസ്റ്റ് ലൈഫ് , ഫൈവ് , ജസ്റ്റിൻ ടിംബർ‌ലെക്ക് , റോബി വില്യംസ് , റിഹാന , സിയ , വൺ റിപ്പബ്ലിക് , ലേഡി ഗാഗ , ജസ്റ്റിൻ ബീബർ , റോഡ് സ്റ്റുവാർട്ട് , ക്വീൻ + ആദം ലാംബർട്ട് , ബ്രിറ്റ്നി സ്പിയേഴ്സ് , ജെന്നിഫർ ലോപ്പസ് തുടങ്ങി നിരവധി ജനപ്രിയ ഗായകരുടെ സംഗീത മേളകൾ പാർക്കിൽ വച്ച് നടത്തിയിട്ടുണ്ട്.
അമേരിക്കൻ ഗായിക ബ്രിറ്റ്‌നി സ്‌പിയേഴ്‌സ് തന്റെ ബ്രിറ്റ്‌നി: ലൈവ് ഇൻ കൺസേർട്ട് 2017 ജൂലൈ 3 ന് പാർക്കിൽ അവതരിപ്പിച്ചു.
ഇതിൽ 60,000 ആളുകൾ പങ്കെടുത്തു.
സംഗീതമേള കാരണം, പുതിയ ചെയർപേഴ്‌സണിലേക്കുള്ള തിരഞ്ഞെടുപ്പ് ഇസ്രായേൽ ലേബർ പാർട്ടി ഒരു ദിവസം വൈകിപ്പിച്ചു.
സ്പിയേഴ്സിന്റെ സംഗീതമേളയുടെ അതേ ദിവസം ജൂലൈ 3 നാണ് തിരഞ്ഞെടുപ്പ് ആദ്യം ഷെഡ്യൂൾ ചെയ്തിരുന്നത്.
സൂപ്പർ സ്റ്റാർ മൈക്കൽ ജാക്സൺ 1993 സെപ്റ്റംബർ 19/21 ന് നടത്തിയ തന്റെ ഡാഞ്ചറസ് വേൾഡ് ടൂർ ന്റെ ആദ്യ ഷോയിൽ 80,000 ആളുകളും രണ്ടാമത്തെ ഷോയിൽ ഒരു ലക്ഷവും പങ്കെടുത്തു.
അവലംബം പുറംകണ്ണികൾ Yarkon National Park at the Israel Nature and National Parks Protection Authority Archived 2006-03-02 at the Wayback Machine .
Yarkon Park Archived 2011-09-28 at the Wayback Machine .
Yarkon Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
32°5′58.62″N 34°48′40.28″E ﻿ / ﻿ 32.0996167°N 34.8111889°E ﻿ / 32.0996167; 34.8111889
യാർ‌വ് ഇംഗ്ലീഷ് വിലാസം https://ml.wikipedia.org/wiki/YARV
റൂബി പ്രോഗ്രാമിങ് ഭാഷയ്ക്കുവേണ്ടി കൊയിചി സസാദ വികസിപ്പിച്ചെടുത്ത ബൈറ്റ്കോഡ് ഇന്റർപ്രിറ്റർ ആണ്‌ യാർ‌വ് ( YARV , Yet another Ruby VM).
റൂബി പ്രോഗ്രാമുകളുടെ പ്രവർത്തനം വേഗം ഗണ്യമായി വർദ്ധിപ്പിക്കുക എന്ന ലക്ഷ്യം മുൻ‌നിർത്തിയാണ്‌ ഇത് സൃഷ്ടിക്കപ്പെട്ടിരിക്കുന്നത്.
പതിപ്പ് 1.9 മുതൽ യാർ‌വാണ്‌ റൂബിയുടെ സ്വാഭവിക ഇന്റർപ്രിറ്റർ ആയി ഉപയോഗപ്പെടുത്തുന്നത്, അതുകൊണ്ട് തന്നെ ഇതിനെ ഇപ്പോൾ കെ.ആർ.ഐ. (Koichi's Ruby Interpreter) എന്നു വിളിക്കാറുണ്ട്.
പ്രവർത്തനവേഗം
rubychan.de തയ്യാറാക്കിയ ബെഞ്ച്മാർക്കുകളിൽ മികച്ച പ്രകടനം ഇത് കാഴചവച്ചിട്ടുണ്ട്.
അന്റോണിയോ കാൻ‌ജിയാനോ തയ്യാറാക്കിയ ബെഞ്ച്മാർക്കുകളിൽ മുൻപുണ്ടായിരുന്ന ഇന്റർപ്രിറ്ററിനേക്കാളും ശരാശരി നാലിരട്ടി വേഗം ഇത് കാണിക്കുന്നുണ്ട്.
രണ്ട് നിർണ്ണയങ്ങളിലും പ്രധാനമായും സ്വാഭാവികമല്ലാത്ത ബെഞ്ച്മാർക്കുകളാൺ കൂടുതലും.
റൂബി ഓൺ റെയിൽസിന്റെ പ്രവർത്തനവേഗം റൂബി 1.8.6 ൽ ആയിരുന്നതിനേക്കാൾ 15 ശതമാനം വേഗത കൂടുതൽ യാർ‌വിൽ പ്രദർശിപ്പിക്കുന്നതായി റിപ്പോർട്ട് ചെയ്യപ്പെട്ടിട്ടുണ്ട്.
എങ്കിൽ ആക്റ്റീവ്റെക്കോർഡിന്റെ പ്രാരംഭവേഗം കുറഞ്ഞുതന്നെയാണ്‌ കാണപ്പെടുന്നത്.
അവലംബം ↑ Benchmarks: Ruby 1.8 and Ruby 1.9 Archived 2007-01-05 at the Wayback Machine .
(rubychan.de) ↑ ↑
യിങ് ലക്ക് ഷിനാവത്ര
തായ് ലൻഡിലെ മുൻപ്രധാനമന്ത്രിയാണ് യിങ് ലക്ക് ഷിനാവത്ര ( ജ: 21 ജൂൺ 1967).2011 ലെ പൊതുതെരെഞ്ഞെടുപ്പിനു ശേഷംതായ് ലൻഡിന്റെ ഇരുപത്തെട്ടാമത്തെ പ്രധാനമന്ത്രിയായിരുന്ന ഇവർ 60 വർഷ തായ് ലൻഡിന്റെ രാഷ്ട്രീയചരിത്രത്തിലെ ഏറ്റവും പ്രായം കുറഞ്ഞ പ്രധാനമന്ത്രിയുമാണ് .
അഴിമതി സംബന്ധിച്ച ആരോപണങ്ങളെത്തുടർന്നു 2014 മെയ് 7 നു അധികാരം ഒഴിഞ്ഞു.
യാർലംഗ് സാങ്‌പോ ഇംഗ്ലീഷ് വിലാസം https://ml.wikipedia.org/wiki/Yarlung_Tsangpo
ചൈനയിലെ ടിബറ്റ് സ്വയംഭരണ മേഖലയിലെ ഏറ്റവും നീളമേറിയ നദിയാണ് യാലു സാങ്ബു ( ലഘൂകരിച്ച ചൈനീസ് : 雅鲁藏布江 ; പരമ്പരാഗത ചൈനീസ് : 雅魯藏布江 ; പിൻയിൻ : Yǎlǔ Zàngbù Jiāng ) എന്നുമറിയപ്പെടുന്ന യാർലംഗ് സാങ്‌പോ.
( തിബറ്റൻ : ཡར་ཀླུངས་གཙང་པོ་ ; വൈൽ : yar kLungs gTsang po ; ZWPY : യാർലംഗ് സാങ്ബോ )
ബ്രഹ്മപുത്ര നദിയിൽ നിന്നുള്ള അരുവിയാണിത്.
പടിഞ്ഞാറൻ ടിബറ്റിലെ ആംഗ്‌സി ഹിമാനി , കൈലാസ പർവതത്തിന്റെ തെക്കുകിഴക്ക്, മാനസരോവർ തടാകം എന്നിവയിൽ നിന്ന് ഉത്ഭവിച്ച ഇത് പിന്നീട് ഇന്ത്യയിലെ അരുണാചൽ പ്രദേശിലേക്ക് കടക്കുന്നതിന് മുമ്പ് സൗത്ത് ടിബറ്റ് താഴ്വരയും സാങ്പോ ഗിരികന്ദരവും രൂപം കൊള്ളുന്നു.
അരുണാചൽ പ്രദേശിൽ നിന്ന് താഴേക്ക് ഒഴുകുന്ന നദി വളരെ വിസ്താരമാവുകയും അതിനെ സിയാങ് എന്ന് വിളിക്കുകയും ചെയ്യുന്നു.
ആസാമിലെത്തിയ ശേഷം നദി ബ്രഹ്മപുത്ര എന്നറിയപ്പെടുന്നു.
ആസാമിൽ നിന്ന് രാംനബസാറിലൂടെ നദി ബംഗ്ലാദേശിലേക്ക് പ്രവേശിക്കുന്നു.
അവിടെ നിന്ന് ഏകദേശം 200 വർഷം മുമ്പ് വരെ കിഴക്കോട്ട് ഒഴുകുകയും ഭൈരബ് ഉപസിലയ്ക്കടുത്തുള്ള മേഘ്‌ന നദിയിൽ ചേരുകയും ചെയ്തിരുന്നു.
ഈ പഴയ ചാനൽ ക്രമേണ ഇല്ലാതായി.
നിലവിൽ നദിയുടെ പ്രധാന ചാനലിനെ ജമുന നദി എന്ന് വിളിക്കുന്നു.
ഇത് ഗംഗയുമായി കൂടിചേരുന്നതിനായി തെക്കോട്ട് ഒഴുകുന്നു.
ബംഗ്ലാദേശിൽ ഇത് പത്മ എന്നറിയപ്പെടുന്നു.
ടിബറ്റൻ പീഠഭൂമിയിൽ നിന്ന് നദി പുറപ്പെടുമ്പോൾ, ലോകത്തിലെ ഏറ്റവും വലുതും ആഴമേറിയതുമായ മലയിടുക്കായ സാങ്പോ ഗിരികന്ദരം രൂപം കൊള്ളുന്നു.
വിവരണം ലാസയുടെ തെക്കുപടിഞ്ഞാറായി യാർലംഗ് സാങ്‌പോ യാർലംഗ് സാങ്‌പോ നദിയുടെ ഭൂപടം യാർലംഗ് സാങ്‌പോ നദി, അവസാദങ്ങൾ യാർലൂങ് സാങ്‌പോ നദി ടിബറ്റിലൂടെ കടന്നുപോകുമ്പോൾ, നം‌ചെ ബാർ‌വ , ഗ്യാല പെരി എന്നീ കൊടുമുടികളുണ്ട്.
ചിത്രം 29°09′22″N 93°58′59″E ﻿ / ﻿ 29.156°N 93.983°E ﻿ / 29.156; 93.983 കേന്ദ്രീകരിച്ചാണ്
ലോകത്തിലെ പ്രധാനപ്പെട്ട ഏറ്റവും വലിയ നദിയാണ് യാർലംഗ് സാങ്‌പോ നദി.
ഇതിന്റെ ഏറ്റവും വലിയ പോഷകനദിയാണ് നയാങ് നദി.
യാർലംഗ് സാങ്‌പോയുടെ പ്രധാന കൈവഴികൾ നയാങ്‌ചു നദി, ലാസ നദി , നയാങ് നദി , പാർലൂങ് സാങ്‌പോ എന്നിവയാണ്.
ഏകദേശം 1,200 കിലോമീറ്റർ (750 മൈൽ) നീളവും 300 കിലോമീറ്റർ (190 മൈൽ) വീതിയുമുള്ള നദി തെക്കൻ ടിബറ്റ് താഴ്‌വരയിലൂടെ ഒഴുകുന്നു.
സമുദ്രനിരപ്പിൽ നിന്ന് 4,500 മീറ്റർ (14,800 അടി) മുതൽ 3,000 മീറ്റർ (9,800 അടി) വരെ താഴ്‌വര കാണപ്പെടുന്നു.
താഴ്‌വരയിൽ നിന്ന് താഴോട്ട്  ചുറ്റുമുള്ള സസ്യജാലങ്ങൾ തണുത്ത മരുഭൂമിയിൽ നിന്ന് വരണ്ട പുൽപ്രദേശങ്ങളും ഇലപൊഴിക്കുന്ന കുറ്റിച്ചെടികളുടെ സസ്യജാലങ്ങളും ആയി മാറുന്നു.
ഇത് പിന്നീട് ഒരു കോണിഫർ , റോഡോഡെൻഡ്രോൺ വനമായി മാറുന്നു.
സസ്യനിരകൾ ഏകദേശം 3,200 മീറ്റർ (10,500 അടി) ആണ്.
ടിബറ്റൻ തലസ്ഥാനമായ ലാസയ്ക്ക് സമീപം കണ്ടെത്തിയ അവസാദ മണൽക്കല്ലുകളിൽ ഭൂമിയുടെ ഒന്നിടവിട്ട കാന്തികക്ഷേത്ര പ്രവാഹം രേഖപ്പെടുത്തുന്ന കാന്തിക ധാതുക്കൾ അടങ്ങിയിരിക്കുന്നു.
തെക്ക് ഹിമാലയവും വടക്ക് കാങ് റിൻ‌പോച്ചെ , ന്യൂൻ‌ചെൻ ടാങ്‌ലാഹ പർവതനിരകളും അതിർത്തികളുള്ള യാർലംഗ് നദിയുടെ നദീതടത്തിൽ ടിബറ്റിന്റെ കൂടുതൽ വടക്കൻ (സമുദ്രനിരപ്പിൽനിന്ന്‌ ഉയർന്ന) ഭാഗങ്ങളെ അപേക്ഷിച്ച് കഠിനമായ കാലാവസ്ഥ കുറവാണ്.
ടിബറ്റൻ സ്വയംഭരണ പ്രദേശത്തെ ഭൂരിഭാഗം ജനങ്ങളുടെയും ആവാസ കേന്ദ്രമാണിത്.
ടിബറ്റൻ പീഠഭൂമിയിൽ നിന്ന് നംച ബാർവയ്ക്ക് ചുറ്റും ഒഴുകുന്ന നദിയിൽ ഒരു ഹോഴ്സ്-ഷൂ വളവുകൊണ്ട് രൂപംകൊണ്ട യാർലംഗ് സാങ്‌പോ ഗ്രാൻഡ് കാന്യോൺ ലോകത്തിലെ ഏറ്റവും ആഴമേറിയതും നീളമേറിയതുമായ മലയിടുക്കാണ്.
യർ‌ലൂങ്‌ സാങ്‌പോ നദിയിൽ‌ മൂന്ന്‌ പ്രധാന വെള്ളച്ചാട്ടങ്ങളുണ്ട്.
നദിയുടെ ഏറ്റവും വലിയ വെള്ളച്ചാട്ടമായ "മറഞ്ഞിരിക്കുന്ന വെള്ളച്ചാട്ടം" 1998 വരെ പടിഞ്ഞാറൻ രാജ്യങ്ങളിൽ പരസ്യപ്പെടുത്തിയിരുന്നില്ല, പാശ്ചാത്യർ ഇതിനെ "കണ്ടെത്തൽ" എന്ന് ഹ്രസ്വമായി പ്രശംസിച്ചു.
അവലംബം ഗ്രന്ഥസൂചിക {{ citation }} :  CS1 maint: ref duplicates default ( link ) പുറത്തേക്കുള്ള കണ്ണികൾ River from Heaven Documentary film by CNTV (Chinese) Yarlung Tsangpo എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
യിങ്ലക് ഷിനവത്ര ഇംഗ്ലീഷ് വിലാസം https://ml.wikipedia.org/wiki/Yingluck_Shinawatra
തായ്ലാൻഡിന്റെ 28ആമത്തെ പ്രധാനമന്ത്രിയും പ്രധാനമന്ത്രിയാവുന്ന ആദ്യ വനിതയുമാണ് യിങ്ലക് ഷിനവത്ര .
മുൻ പ്രധാനമന്ത്രിയായിരുന്ന തക്സിൻ ഷിനവത്രയുടെ ഇളയ സഹോദരിയാണ്.2006ലെ പട്ടാള അട്ടിമറിയെത്തുടർന്ന് തക്സിൻ ഷിനവത്രയ്ക്ക് രാജ്യം വിടേണ്ടി വന്നു.
തുടർന്ന് 2011ൽ നടന്ന പൊതു തിരഞ്ഞെടുപ്പിൽ വിശ്വസ്തയായ യിങ്ലക് ഷിനവത്ര പ്രധാനമന്ത്രി സ്ഥാനത്തേക്ക് നാമനിർദ്ദേശം ചെയ്യപ്പെടികയായിരുന്നു.
വൻ വിജയം നേടി അവർ പ്രധാനമന്ത്രിയായി.
യാർമിള ക്രാട്ടോക്‌വീലോവാ
ലോകറെക്കോഡിനുടമയായ ഒരു മുൻ ചെക്ക് കായികതാരമാണ് ജാർമില ക്രട്ടോച്ചീലോവാ .
ഇംഗ്ലീഷ് Jarmila Kratochvílová ( Czech pronunciation: [ˈjarmɪla ˈkratoxviːlovaː] ⓘ ; (ജനനം 26 ജനുവരി 1951) 1983 ലെ ലോക ചാമ്പ്യൻഷിപ് മത്സരങ്ങളിൽ 400 മീറ്റർ, 800 മീറ്റർ ഹ്രസ്വദൂര ഓട്ട മത്സരങങ്ങളിൽ് റെക്കോഡ് തിരുത്തി സ്വർണ്ണം നേടി അതേ വർഷം തന്നെ മറ്റൊരു മത്സരത്തിൽ 800 മീറ്ററിൽ അവർ തിരുത്തിയ ലോകറേക്കോഡ് ഇന്നും തകർക്കാതെ നിലനിൽകുന്നു.
ലോക ചരിത്രത്തിൽ തന്നെ ഏറ്റവും കാലം തകർക്കാതെ നിലനിന്നിട്ടുള്ള റെക്കോഡ് ഇതാണ്  2008 ൽ കെന്യയുടെ പമേല ജെലീമോ മാത്രമാണ് ഈ റെക്കോഡിനു ഒരു സെകന്റ് അടുത്തെങ്കിലും എത്തിയിട്ടുള്ള ഏക കായികതാരം ..
യി ജനത ഇംഗ്ലീഷ് വിലാസം https://ml.wikipedia.org/wiki/Yi_people
ചൈന , വിയറ്റ്‌നാം , തായ്‌ലാന്റ് എന്നീ രാജ്യങ്ങളിൽ വസിക്കുന്ന ഒരു ആദിമ ജനവിഭാഗമാണ് യി ജനങ്ങൾ - Yi people അല്ലെങ്കിൽ ലോലോ ജനങ്ങൾ - Lolo people എന്ന് അറിയപ്പെടുന്നത്.
80 ലക്ഷത്തോളമാണ് ഇവരുടെ മൊത്തം ജനസംഖ്യ കണക്കാക്കിയിരിക്കുന്നത്.
ചൈനയിലെ ആദിമ ജനവിഭാഗങ്ങളിൽ ജനസംഖ്യയുടെ കാര്യത്തിൽ ഇവർ ഏഴാം സ്ഥാനത്താണ്.
ചൈനയിലെ ഗ്രാമീണ മേഖലയിലാണ് ഇവർ പ്രധാനമായും വസിക്കുന്നത്.
സിച്ചുവാൻ, യുന്നൻ, ഗുയിസോഹു ഗുഹാങ്‌സി എന്നീ ഗ്രാമ പ്രദേശത്താണ് ഇവർ കൂടുതലും വസിക്കുന്നത്.
സാധാരണയായി മലമ്പ്രദേശങ്ങളിലാണ് ഇവരുടെ വാസം.
1999 ലെ കണക്കു പ്രകാരം നോർത്ത് ഈസ്‌റ്റേൺ വിയറ്റനാമിലെ ലാവോ കായി പ്രവിശ്യയിലെ ഹാ ഗിയാങ്, ലാവോ കായി എന്നിവിടങ്ങളിൽ 3300 ലോ ലോ ജനങ്ങൾ താമസിക്കുന്നുണ്ട്.
യി ജനങ്ങൾ ലോലോയിഷ് ഭാഷയുടെ വിവിധ വകഭേദങ്ങൾ സംസാരിക്കുന്നുണ്ട്.
സിനോ തിബെത്തൻ ഭാഷാ കുടുംബത്തൽ ഉൾപ്പെട്ട ബർമ്മീസ് ഭാഷയോട് വളരെ സാമ്യമുള്ള ഭാഷയാണ് ലോലോയിഷ് ഭാഷ.
യി അക്ഷരമാല ഉപയോഗിച്ച് എഴുതുന്ന നുഒസു ഭാഷയാണ് ഇതിലെ പ്രിസ്റ്റിജ് ഭാഷ.
80 ലക്ഷത്തോളം വരുന്ന യി ജനങ്ങളിൽ, 4.5 ദശലക്ഷത്തിൽ അധികം പേർ വസിക്കുന്നത് യുന്നാൻ പ്രവിശ്യയിലാണ്.
2.5 ദശലക്ഷം പേർ തെക്കൻ സിച്ചുവാൻ പ്രവിശ്യയിലും.
ഗുയിസോഹു പ്രവിശ്യയുടെ വടക്കുപടിഞ്ഞാറൻ മൂലയിലാണ് 10 ലക്ഷത്തോളം യി ജനങ്ങൾ വസിക്കുന്നത്.
മിക്കവാറും യി ജനങ്ങളും സാധാരണയായി വസിക്കുന്നത് പർവ്വത മേഖലകളിലാണ്.
ചൈനയുടെ നഗരങ്ങളിൽ നിന്ന് ദൂരെയുള്ള പർവ്വതങ്ങളുടെ ചെരിവുകളിലും ഇവർ വസിക്കുന്നുണ്ട്.
ഉപവിഭാഗങ്ങൾ സിച്ചുവാൻ പ്രവിശ്യയിലെ ഒരു യി വനിത
യി ജനങ്ങളിലെ വിവിധ വിഭാഗങ്ങൾ തങ്ങളെ കാണുന്നത് പല രീതിയിലാണ്.
നിസു, സാനി, അക്‌സി, ലോ ലോ, അച്ചേഹ് എന്നീ ഉപ വിഭാഗങ്ങളുണ്ട്.
ചിലപ്പോൾ ഇവർ പരസ്പരം സ്പഷടമല്ലാത്ത ഭാഷകൾ സംസാരിക്കുന്നു.
ചൈനീസ് ഭാഷയുടെ ഏക വംശീയതയുടെ അടിസ്ഥാനത്തിലാണ് വിഭാഗമായിരിക്കുന്നത്,
വിവിധ പ്രാദേശിക സ്ഥാനപ്പേരിന്റെ അടിസ്ഥാനത്തിൽ ഇവരെ മൂന്നായി തരംതിരിച്ചിരിക്കുന്നു.
: നി - Ni ( ꆀ ) നുവോസു എന്നാണ് ഇവരുടെ സ്ഥാനപ്പേര്.
നാസു ജനങ്ങൾ, നെസു, നിസു എന്നൊക്കെ ഇവർ അറിയപ്പെടുന്നു.
ഈ വിഭാഗത്തിലെ മറ്റൊരു വൈവിധ്യമുള്ള വിഭാഗമാണ് സാനി വിഭാഗം.
ലോലോ - ലോലോ എന്ന ജാതിപ്പേരിൽ അറിയപ്പെടുന്ന വിഭാഗമാണിത്.
ലോലോപു എന്നും അറിയപ്പെടുന്നുണ്ട്.
കടുവയെ ആരാധിക്കുന്ന ജനവിഭാഗമാണ് ഇവർ.
ലോ എന്നാൽ ടൈഗർ എന്നാണ് ഇവരുടെ ഭാഷവകഭേദം.
മറ്റുള്ളവ യി ജനങ്ങളുടെ മറ്റു ജാതികൾ ഉൾപ്പെടുന്നവയാണിത്.
ഇവരിൽ ചിലർ മറ്റു വംശീയ വിഭാഗങ്ങളിൽ പെട്ടവരായിരിക്കാം.
എന്നാൽ ചൈനീസിൽ ഇവരെ യി ജനവിഭാഗങ്ങളിലായാണ് പരിഗണിക്കുന്നത്.
ചൈനയിലെ പുരാതന വംശീയ വിഭാഗമായ പു  Pu (Chinese: 濮) ഇതിൽ യോജിക്കുന്നു.
വടക്കൻ യി ഇതിഹാസങ്ങളിലും യി ജനങ്ങൾ പു ജനങ്ങളെ കീഴടക്കിയെന്ന് പറയുന്നു.
ആധുനിക ലിയാങ്ഷാനിന്റെ വടക്കുകിഴക്കൻ ഭാഗങ്ങളിലാണ് പു ജനങ്ങൾ വസിക്കുന്നത്.
പരമ്പരാഗത വസ്ത്രം ധരിച്ച ഒരു യി വനിത ചരിത്രം
ഇന്നത്തെ പശ്ചിമ ചൈനയിലെ പുരാതന ഖിയാങ് ജനങ്ങളാണ് യി ജനങ്ങളാണ് യി ജനങ്ങളുടെ പൂർവ്വീകരെന്നാണ് ചില പണ്ഡിതൻമാർ വിശ്വസിക്കുന്നത്.
തിബെത്തൻ, നാക്‌സി, ഖിയാങ് ജനങ്ങളുടെ പൂർവ്വീകരാണ് ഇവർ എന്നും അഭിപ്രായമുണ്ടിവർക്ക്.
തെക്കുകിഴക്കൻ തിബെത്തിൽ നിന്ന് സിച്ചുവാൻ വഴി യുന്നൻ പ്രവിശ്യയിലേക്ക് കൂടിയേറിയവരാണ് യി ജനങ്ങൾ.
ഇപ്പോൾ യി ജനങ്ങൾ ഏറ്റവും കൂടുതൽ വസിക്കുന്ന പ്രദേശമാണ് യുന്നാൻ.
അചേതനവസ്തുക്കളിലും പ്രകൃതിയുടെ പ്രതിഭാസങ്ങളിലും ജീവനുണ്ടെന്ന സിദ്ധാന്തമാണ് അനിമിസം പിൻപറ്റുന്ന ജനവിഭാഗമാണ് യി ജനത.
ബിമോയിസം ആദിമ മതമാണ് ഇവർ വിശ്വസിക്കുന്നത്.
യി ജനങ്ങൾ അവരുടെ അതുല്യമായ സചിത്ര അക്ഷരങ്ങളിൽ ഏതാനും പുരാതന മതഗ്രന്ഥങ്ങൾ ഇപ്പോഴും നിലനിർത്തിയിട്ടുണ്ട്.
ബുദ്ധമതം ദാവോയിസം എന്നിവയിലെ പലകാര്യങ്ങളും ഇവരുടെ മതത്തിൽ അടങ്ങിയിട്ടുണ്ട്.
ലിയാങ്ഷാൻ പടിഞ്ഞാറൻ യുന്നാൻ എന്നിവിടങ്ങളില പല യി ജനങ്ങളും അടിമത്തത്തിന്റെ സങ്കീർണതകൾ പേറുന്നവരാണ്.
നുവോഹുവോ അല്ലെങ്കിൽ കറുത്ത യി (കുലീനർ), ഖുനുവോ - വെളുത്ത യി (സാധാരണക്കാർ), അടിമകൾ എന്നിങ്ങനെ ജനങ്ങൾ ഇവരെ വേർത്തിരിക്കുന്നുണ്ട്.
വെളുത്ത യി ജനങ്ങൾ സ്വതന്ത്രരും സ്വന്തമായി ആസ്തിയുള്ളവരുമാണ്.
എന്നാൽ, അടിമകൾ യജമാനന്മാരാൽ കെട്ടിയിട്ട രൂപത്തിതാണ്.
മറ്റു വംശീയ വിഭാഗങ്ങൾ അടിമകളായി പിടിക്കപ്പെടുന്നു.
മിക്കവാറും യി ജനങ്ങൾ അവരുടെ അവരുടെ മുൻഗാമി ഒരേയാളാണെന്നാണ് വിശ്വാസം - അപു ദുമു ꀉꁌꅋꃅ or ꀉꁌꐧꃅ (Axpu Ddutmu or Axpu Jjutmu).
അപു ദുമുവിന് മൂന്ന് ഭാര്യാമാരും ആറ് ആൺമക്കളുമായിരുന്നു.
ഓരോ ഭാര്യമാലരിലും രണ്ടു മക്കൾ വീതം.
ഏറ്റവും മൂത്ത രണ്ട് ആൺമക്കൾ യുന്നാൻ പിടിച്ചെടുക്കുകയും അവിടെ താമസം ആരംഭിക്കുകയും ചെയ്തു എന്നാണ് ഐതിഹ്യം.
യിംഗ് ഇ.
ഷാങ്
കാൻസർ കോശങ്ങളെയും മെറ്റാസ്റ്റാസിസിനെയും നന്നായി മനസ്സിലാക്കുന്നതിനുള്ള ടിജിഎഫ്-ബീറ്റ സിഗ്നലിംഗിലും യുബിക്വിറ്റിൻ ഇ3 ലിഗേസ് സ്മർഫുകളുടെ പ്രവർത്തനങ്ങളിലും വൈദഗ്ദ്ധ്യം നേടിയ ഒരു ചൈനീസ്-അമേരിക്കൻ ബയോകെമിസ്റ്റാണ് യിംഗ് ഇ.
ഷാങ് .
നാഷണൽ കാൻസർ ഇൻസ്റ്റിറ്റ്യൂട്ടിലെ ലബോറട്ടറി ഓഫ് സെല്ലുലാർ ആൻഡ് മോളിക്യുലാർ ബയോളജിയിൽ സീനിയർ ഇൻവെസ്റ്റിഗേറ്ററാണ്.
പീക്കിംഗ് യൂണിവേഴ്സിറ്റിയിൽ നിന്ന് കെമിസ്ട്രിയിൽ ബിഎസ് ബിരുദവും ബയോകെമിസ്ട്രിയിൽ എംഎസ് ബിരുദവും ഷാങ് നേടി.
1995 -ൽ വിസ്കോൺസിൻ-മാഡിസൺ സർവകലാശാലയിൽ നിന്ന് ബിരുദം നേടി.
Escherichia coli യിൽ നിന്നുള്ള ഉപയൂണിറ്റ് C യുടെ ജനിതക വിശകലനം വഴി F 1 F 0 ATP സിന്തേസിന്റെ മെക്കാനിസങ്ങളിലേക്കുള്ള ഇൻസൈറ്റുകൾ എന്നായിരുന്നു അവളുടെ പ്രബന്ധത്തിന്റെ തലക്കെട്ട്.
റോബർട്ട് എച്ച്. ഫില്ലിങ്ഗെയിം ആയിരുന്നു ഷാങ്ങിന്റെ ഡോക്ടറൽ ഉപദേശകൻ .
റിക്ക് ഡെറിങ്ക് ന് ഒപ്പം സാൻ ഫ്രാൻസിസ്കോയിലെ കാലിഫോർണിയ സർവകലാശാലയിൽ  അവർ പോസ്റ്റ്ഡോക്ടറൽ പരിശീലനം പൂർത്തിയാക്കി .
അവർ 2000-ൽ നാഷണൽ ക്യാൻസർ ഇൻസ്റ്റിറ്റ്യൂട്ടിന്റെ (NCI) ലബോറട്ടറി ഓഫ് സെല്ലുലാർ ആൻഡ് മോളിക്യുലാർ ബയോളജിയിൽ ഒരു ടെൻയുർ-ട്രാക്ക് ഇൻവെസ്റ്റിഗേറ്ററായി ചേർന്ന് 2007-ൽ സീനിയർ ഇൻവെസ്റ്റിഗേറ്ററായി.
ടിജിഎഫ്-ബീറ്റ സിഗ്നലിംഗും യുബിക്വിറ്റിൻ ഇ3 ലിഗേസ് സ്മർഫുകളുടെ പ്രവർത്തനങ്ങളും മനസ്സിലാക്കുന്നതിലാണ് ഷാങ്ങിന്റെ ഗവേഷണം ശ്രദ്ധ കേന്ദ്രീകരിക്കുന്നത്.
ടിജിഎഫ്-ബീറ്റ സിഗ്നലിംഗ് പാതയിലെ സ്മാഡ്‌സ്, സ്മർഫ്‌സ് എന്നിവയുൾപ്പെടെ നിരവധി പ്രധാന തന്മാത്രകളെ അവൾ തിരിച്ചറിഞ്ഞു.
അവളുടെ ഗ്രൂപ്പിൽ നിന്നുള്ള കണ്ടെത്തലുകൾ സാധാരണ, കാൻസർ കോശങ്ങളിലെ സ്മാഡ്-ആശ്രിതവും സ്വതന്ത്രവുമായ പാതകളിലൂടെ ടിജിഎഫ്-ബീറ്റ സെല്ലുലാർ പ്രതികരണങ്ങളെ എങ്ങനെ നിയന്ത്രിക്കുന്നു എന്നതിനെക്കുറിച്ചുള്ള യാന്ത്രിക ഉൾക്കാഴ്ച സൃഷ്ടിച്ചു.
Smurf E3 ലിഗേസുകളുടെ മുൻവശത്ത്, അവരുടെ കണ്ടെത്തലുകൾ TGF-ബീറ്റ പാതയ്ക്ക് അപ്പുറം ജീനോം സ്ഥിരതയിലേക്കും മെറ്റാസ്റ്റാസിസിലേക്കും സ്മർഫുകളുടെ പ്രവർത്തനത്തെ വിപുലീകരിച്ചു.
2020-ൽ അമേരിക്കൻ ഇൻസ്റ്റിറ്റ്യൂട്ട് ഫോർ മെഡിക്കൽ ആൻഡ് ബയോളജിക്കൽ എഞ്ചിനീയറിംഗിന്റെ ഫെലോ ആയി തിരഞ്ഞെടുക്കപ്പെട്ടു.
2021 -ൽ അമേരിക്കൻ അസോസിയേഷൻ ഫോർ ദി അഡ്വാൻസ്‌മെന്റ് ഓഫ് സയൻസിന്റെ ഫെല്ലോ ആയി അവർ തിരഞ്ഞെടുക്കപ്പെട്ടു .
ലാമ്പർട്ടോ മാഗ്ഗിയോറനി
ലാമ്പർട്ടോ മാഗ്ഗിയോറനി ബൈസിക്കിൾ തീവ്സ് എന്ന ചിത്രത്തിൽ അന്റോണിയോ റിക്കി എന്ന കഥാപാത്രത്തെ അനശ്വരനാക്കിയ ഒരു ഇറ്റാലിയൻ നടനായിരുന്നു
ഈ ചിത്രത്തിലഭിനയിക്കാൻ തിരഞ്ഞെടുക്കുമ്പോൾ അദ്ദേഹം ഒരു കമ്പനിയിൽ ടർണറായി ജോലി നോക്കുകയായിരുന്നു .
ബൈസിക്കിൾ തീവ്സിലെ പ്രകടനമാണൂ ഇദ്ദേഹത്തെ ശ്രദ്ധേയനാക്കിയത്.
അഭിനയിച്ച ചിത്രങ്ങൾ Bicycle Thieves (1948) Vent'anni (1949) Donne senza nome (1949) Anna (1951) Achtung!
Banditi!
(1951) Salvate mia figlia (1951) A Tale of Five Cities (1951) Vacanze col gangster (1951) Umberto D. (1952) (uncredited) Via Padova 46 (1954) Don Camillo e l'on.
Peppone (1955) Totò, Peppino e i...
fuorilegge (1956) Il giudizio universale (1961) Mamma Roma (1962) Mare matto (1963) Ostia (1970) അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Lamberto Maggiorani .
ലാമ്പ് (സോഫ്റ്റ്‌വെയർ പ്ലാറ്റ്ഫോം) LAMP നിർമ്മാണ ബ്ലോക്കുകളുടെയും മൊത്തത്തിലുള്ള തലം
ഒരു ഓപ്പൺ സോഴ്സ് വെബ് ഡെവലപ്മെന്റ് പ്ലാറ്റ്ഫോമാണ് ലാമ്പ് ( LAMP).
ലാമ്പ്  എന്ന പരിപൂർണ്ണ നിർമ്മാണമാതൃകയിൽ ഓപ്പറേറ്റിംഗ് സിസ്റ്റമായി ലിനക്സ് , വെബ് സെർവറായി അപ്പാച്ചെ , റിലേഷണൽ ഡേറ്റാബേസ് മാനേജ്മെന്റ് സിസ്റ്റമായി മൈഎസ്ക്യുഎൽ , ബ്ജക്റ്റ് ഓറിയെന്റഡ് സ്ക്രിപ്റ്റിംഗ് ഭാഷയായി പി.എച്ച്.പി. എന്നിവയാണ് ഉപയോഗിക്കുന്നത്.
ചിലപ്പോൾ പി.എച്ച്.പി ക്ക് പകരം പേൾ അല്ലെങ്കിൽ പൈത്തൺ ഉപയോഗിക്കാറുണ്ട്.
ഈ നാല് (ലിനക്സ്, അപ്പാച്ചെ വെബ് സർവർ, മൈഎസ്ക്യുഎൽ, പി.എച്ച്.പി.)  ഓപ്പൺ സോഴ്സ് ഘടകങ്ങളുടെ പേരുകളുടെ ചുരുക്കരൂപമായിട്ടാണ് ഇത് ഈ പേരിൽ അറിയപ്പെടുന്നത്.
അവലംബം പുറത്തേക്കുള്ള കണ്ണികൾ Install a LAMP server on Ubuntu Linux Install a LAMP server on Debian GNU/Linux Install a LAMP server on SUSE Linux Install a LAMP server on Amazon AWS Install a LAMP server on CentOS 5.x. Archived 2017-10-20 at the Wayback Machine .
ലാമ്പ്റൈസ്
ലാമ്പ്റൈസ് ( English: Lumprice), സാധാരണയായി "Lumprice", "Lampraise" അല്ലെങ്കിൽ "Lumprais" എന്നും എഴുതപ്പെടുന്നത് പൊതിച്ചോറു പോലെയുള്ള ഒരു ശ്രീലങ്കൻ വിഭവമാണ്.
ഇത് രാജ്യത്തെ ഡച്ച് ബർഗർ ജനത അവിടെ അവതരിപ്പിച്ചതാണ്.
ലാംപ്രൈസ് എന്ന ഡച്ച് പദമായ ലോംപ്രിജസ്റ്റ് എന്നതിന്റെ ഇംഗ്ലീഷിലുള്ള ഒരു ഡെറിവേറ്റീവ് പദം ആണ്.
ഇത് ഒരു പാക്കറ്റ് അല്ലെങ്കിൽ ചോറിൻ്റെ പൊതി എന്നാണ് അർത്ഥമാക്കുന്നത്.
കൂടാതെ ഈ വിഭവത്തിന് ഇന്തോനേഷ്യയിലെ ലെമ്പർ എന്ന വിഭവത്തിൽ നിന്നാണ് ഉണ്ടായത് എന്നും വിശ്വസിക്കപ്പെടുന്നു.
ശ്രീലങ്കൻ ബർഗർ സമൂഹത്തിന്റെ കഥയാണ് ഈ വിഭവം പറയുന്നത്.
1658 മുതൽ 1796 വരെ ശ്രീലങ്കയുടെ തീരം ഡച്ച് ഭരണത്തിൻ കീഴിലായിരുന്നു.
1802-ൽ ഡച്ചുകാർ ബ്രിട്ടീഷുകാർക്ക് ഭരണം നൽകിയപ്പോൾ ശ്രീലങ്കയിൽ നിലനിന്നിരുന്ന സമൂഹത്തെയാണ് 'ബർഗർ' എന്ന പദം പൊതുവെ സൂചിപ്പിക്കുന്നത്.
യൂറോപ്യൻ വംശജരോടൊപ്പം ഒന്നിലധികം തലമുറകളായി രാജ്യത്ത് നിലനിന്നിരുന്ന ശ്രീലങ്കക്കാരെ ഉൾക്കൊള്ളാൻ ഈ പദം വന്നിട്ടുണ്ട്.
ബർഗർ കുടുംബങ്ങൾ ഇപ്പോൾ കൂടുതൽ ഉള്ളത് ശ്രീലങ്കയിലല്ല മറിച്ച് പടിഞ്ഞാറൻ രാജ്യങ്ങളിലാണ്.
1956-ലെ വിവാദമായ സിംഹള ഒൺലി ആക്ടിനെത്തുടർന്ന് തൊഴിലും സാമൂഹിക പദവിയും നഷ്ടമായതോടെ നിരവധി ബർഗർ കുടുംബങ്ങൾ നാടുവിടാൻ തീരുമാനിച്ചു.
ഇത് സിംഹളയെ രാജ്യത്തെ ഏക ഔദ്യോഗിക ഭാഷയാക്കി.
ഡച്ച് ബർഗർമാർ ആണ് (സമ്മിശ്ര ഡച്ച്, പോർച്ചുഗീസ് ബർഗർമാർ, ശ്രീലങ്കൻ വംശജർ എന്നിവരുടെ ഒരു വംശീയ സംഘം) ഈ രുചികരമായ വിഭവം അവിടെ അവതരിപ്പിച്ചു .
പതിനേഴാം നൂറ്റാണ്ടിൽ ഡച്ചുകാർ ഇന്തോനേഷ്യയിൽ നിന്ന് ശ്രീലങ്കയിലേക്ക് ഒരു വാഴയിലയിൽ അരിയും പലവ്യഞ്ജനങ്ങളും കൊണ്ടുവന്നു എന്നതാണ് ലാമ്പ്റൈസിന്റെ ആമുഖ ചരിത്രം.
ഈ വിഭവത്തിന് നെതർലാൻഡുമായി ബന്ധമൊന്നുമില്ല,  മറിച്ച് ഇതൊരു ജാവനീസ്  വിഭവം ആയ ലെമ്പറിനെ അടിസ്ഥാനമാക്കിയുള്ളതാണ്.
കഷ്ണങ്ങളാക്കിയ മാംസം, വാഴയിലയിൽ പൊതിഞ്ഞ ഒട്ടിപ്പിടിക്കുന്ന പശപോലെയുള്ള ചോറ് എന്നിവ അടങ്ങിയ ലഘുഭക്ഷണമാണ് ലെമ്പർ.
ഡച്ച് സിലോണിലെ ഡച്ചുകാർ പതിനാറാം നൂറ്റാണ്ടിന്റെ തുടക്കത്തിൽ ഡച്ച് ഈസ്റ്റ് ഇൻഡീസിൽ നിന്ന് ഈ വിഭവം സ്വീകരിച്ചിരിക്കാനാണ് സാധ്യത.
കഴിഞ്ഞ ഏതാനും നൂറു വർഷങ്ങളായി, ബർഗർ കമ്മ്യൂണിറ്റി ഈ വിഭവം ഉണ്ടാക്കുന്ന രീതി പരിഷ്കരിച്ചിട്ടുണ്ട്.
1929-ൽ പ്രസിദ്ധീകരിച്ച ഹിൽഡ ഡ്യൂട്രോമിന്റെ സിലോൺ ഡെയ്‌ലി ന്യൂസ് കുക്കറി ബുക്കിലാണ് ലാംപ്രൈസിന്റെ ആദ്യത്തെ സാഹിത്യ പരാമർശങ്ങളിലൊന്ന്.
നിർമ്മാണം ചിക്കൻ, മുട്ട, കട്ലറ്റ്, വറുത്ത വഴുതന, ചാരം വാഴ എന്നിവയുടെ പ്രശസ്തമായ ഘടനയുള്ള ലാംപ്രൈസ്.
സാധാരണയായി  അതിൽ രണ്ട് പ്രത്യേക കറികളു ണ്ടാകും (പലപ്പോഴും ബീഫ്, പന്നിയിറച്ചി, ചിക്കൻ എന്നിവയുൾപ്പെടെയുള്ള മൂന്ന് ഇറച്ചി കറി - അതൊന്ന്,  രണ്ടാമതായി വഴുതനങ്ങയും ട് എണ്ണ, വിനാഗിരി, പഞ്ചസാര, ഉപ്പ്, മസാലകൾ ചേർത്ത് ഉണ്ടാക്കുന്ന അച്ചാർ പോലുള്ള കറി, പിന്നെ ചാരനിറത്തിലുള്ള വാഴയ്ക്ക വറുത്തെടുത്ത കൂട്ടാൻ ), സീനി സാംബോൾ, ബെലാക്കൻ, ചട്ടിയിൽ വറുത്ത മീറ്റ്ബോൾ അല്ലെങ്ങ്കിൽ കട്‌ലെറ്റ് , ഇറച്ചി സ്റ്റോക്കിൽ വേവിച്ച ചോറ് , ഇവയെല്ലാം വാഴയിലയിൽ പൊതിഞ്ഞ് ഒരു അടുപ്പിൽ ചുട്ടെടുക്കുന്നു (ബേക്ക് ചെയ്തെടുക്കുന്നു) .